Ψήφισμα

Η  Ένωση Ελλήνων Ποινικολόγων πληροφορήθηκε την απώλεια του διακεκριμένου μέλους της Ζήση Κωνσταντίνου.

Ο εκλιπών υπηρέτησε με απαράμιλλο ζήλο το δικανικό βήμα επί έξι δεκαετίες και συμμετείχε επί μακρόν στο Διοικητικό Συμβούλιο της Ένωσης συμβάλλοντας ουσιαστικά στην αποτελεσματική άσκηση της ποινικής δικηγορίας.

Το ΔΣ της Ένωσης εκφράζει θερμά συλλυπητήρια προς τους οικείους του και θα παραστεί στην εξόδιο ακολουθία καταθέτοντας στέφανο στην μνήμη του.

Αθήνα, 3 Σεπτεμβρίου 2024

Το Διοικητικό Συμβούλιο της Ένωσης Ελλήνων Ποινικολόγων